
REPUBLIKA HRVATSKA
MEĐIMURSKA ŽUPANIJA
DJEČJI VRTIĆ „MAGNOLIJA" 
PRIBISLAVEC

KLASA: 601-01/26-01/10
[bookmark: _GoBack]URBROJ: 2109-26-06-26-13
Pribislavec, 24. srpnja 2026. godine

Na temelju članka 26. Zakona o predškolskom odgoju i obrazovanju („Narodne novine” br.  10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), Zakona o radu („Narodne novine” br. 93/14, 127/17, 98/19, 151/22 i 64/23), Statuta Dječjeg vrtića „Magnolija“ te Pravilnika o unutarnjem ustrojstvu i načinu rada Dječjeg vrtića „Magnolija“, ravnateljica Dječjeg vrtića „Magnolija“ raspisuje:

NATJEČAJ 
za zasnivanje radnog odnosa
SPREMAČ (m/ž)

· 3 izvršitelja (m/ž)
· rad na neodređeno vrijeme
· puno radno vrijeme (40 sati tjedno)
· uz probni rad od dva (2) mjeseca

Uvjeti za zasnivanje radnog odnosa
Kandidati moraju ispunjavati uvjete definirane:
· člancima 24. i 25. Zakona o predškolskom odgoju i obrazovanju („Narodne novine” br. 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26),  te
· člankom 13. l) (spremačica) Pravilnika o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja („Narodne novine“ br. 145/24).

Radno iskustvo nije uvjet.
Uz vlastoručno potpisanu prijavu kandidati prilažu:
1. životopis,
2. dokaz o završenoj osnovnoj školi,
3. elektronički zapis ili potvrdu Hrvatskog zavoda za mirovinsko osiguranje o podacima evidentiranim u matičnoj evidenciji (ne stariju od tri mjeseca),
4. presliku važeće osobne iskaznice,
5. uvjerenje nadležnog suda da se protiv kandidata ne vodi kazneni postupak za kaznena djela iz članka 25. Zakona o predškolskom odgoju i obrazovanju (ne starije od tri mjeseca),
6. uvjerenje da se protiv kandidata ne vodi prekršajni postupak za prekršaje iz članka 25. Zakona o predškolskom odgoju i obrazovanju (ne starije od tri mjeseca),
7. potvrda Hrvatskog zavoda za socijalni rad (prema mjestu stanovanja) da kandidatu nisu izrečene zaštitne mjere iz članka 25. Zakona o predškolskom odgoju i obrazovanju (ne starije od tri mjeseca),
8. vlastoručno potpisanu izjavu o nepostojanju zapreka za zasnivanje radnog odnosa iz članka 25. Zakona o predškolskom odgoju i obrazovanju.

Isprave se prilažu u neovjerenoj preslici, a izabrani kandidat prije sklapanja ugovora o radu dužan je predočiti izvornike.

Pravo prednosti pri zapošljavanju
Kandidat koji se poziva na pravo prednosti pri zapošljavanju dužan je uz prijavu priložiti svu dokumentaciju propisanu posebnim zakonom na temelju kojeg ostvaruje to pravo. Nepravodobna, nepotpuna ili neuredna dokumentacija neće se smatrati dokazom za ostvarivanje prava prednosti pri zapošljavanju.

Zdravstvena sposobnost
Izabrani kandidat dužan je, prije početka rada ili u roku koji odredi poslodavac, pristupiti zdravstvenom pregledu medicine rada i dostaviti uvjerenje o zdravstvenoj sposobnosti za obavljanje poslova radnog mjesta, sukladno Pravilniku o radu Dječjeg vrtića „Magnolija“ i važećim propisima.
Troškove zdravstvenog pregleda snosi Dječji vrtić „Magnolija“ kada se pregled obavlja na njegov zahtjev, sukladno važećim propisima.

Provjera stručnih i radnih sposobnosti kandidata
Kandidati koji ispunjavaju formalne uvjete natječaja pristupaju procjeni i vrednovanju kandidata sukladno Pravilniku o načinu i postupku zapošljavanja i vrednovanju kandidata Dječjeg vrtića „Magnolija“.
Ako kandidat ne pristupi provjeri stručnih i radnih sposobnosti, smatra se da je odustao od prijave na natječaj.

Zaštita osobnih podataka
Prijavom na natječaj kandidat daje privolu Dječjem vrtiću „Magnolija“ za obradu osobnih podataka sadržanih u prijavi i priloženoj dokumentaciji isključivo u svrhu provedbe natječajnog postupka, u skladu s Uredbom (EU) 2016/679, Zakonom o provedbi Opće uredbe o zaštiti podataka i drugim važećim propisima.

Rok i način podnošenja prijava
Rok za podnošenje prijava je 8 dana od dana objave natječaja, odnosno do zaključno s 1. 8. 2026. godine.
Prijave s dokazima o ispunjavanju uvjeta dostavljaju se poštom ili neposredno na adresu:

OPĆINA PRIBISLAVEC, 
Braće Radića 47, Pribislavec, 
40000 Čakovec
s naznakom:
„Natječaj za radno mjesto SPREMAČ (m/ž) – ne otvarati“

Nepotpune i nepravodobne prijave neće se razmatrati.

Dječji vrtić „Magnolija“ zadržava pravo poništiti natječaj ili ne odabrati nijednog kandidata.

O rezultatima natječaja kandidati će biti obaviješteni u zakonskom roku.

